b'\n_START_ARTICLE_\nDommer Lynsj\n_START_SECTION_\nHandling\n_START_PARAGRAPH_\nDe to fremmedkarene Art Croft (Harry Morgan) og Gil Carter (Henry Fonda) bes\xc3\xb8ker den lille westernbyen Bridger\xe2\x80\x99s Wells. Etter deres ankomst kommer det nyheter om at en lokal farmer er drept og hans kveg stj\xc3\xa5let. De to fremmedkarene og et utvalg av byens menn g\xc3\xa5r derfor sammen om \xc3\xa5 oppspore ugjerningsmennene. P\xc3\xa5 sin jakt kommer de tilfeldigvis over tre menn som de straks mistenker for \xc3\xa5 st\xc3\xa5 bak ugjerningen. De diskuterer frem og tilbake om de skal lynsje mennene straks eller f\xc3\xb8re dem for retten. De velger det f\xc3\xb8rste, men f\xc3\xa5r i ettertid vite at de var uskyldige.\n_START_SECTION_\nOm filmen\n_START_PARAGRAPH_\nThe Ox-Bow Incident ble godt mottatt av kritikerne og har (per juni 2008) f\xc3\xa5tt hele 94% p\xc3\xa5 Rotten Tomatoes._NEWLINE_I 1998 ble filmen funnet betydningsfull nok ("culturally, historically, or aesthetically significant") av USAs Library of Congress til \xc3\xa5 bli bevart av deres National Film Registry.\n_START_SECTION_\nDVD\n_START_PARAGRAPH_\nThe Ox-bow Incident ble utgitt p\xc3\xa5 DVD (region 1) f\xc3\xb8rste gang i 2003. Den ble i 2007 utgitt som en del av et st\xc3\xb8rre filmboks-sett kalt Studio Classics Collection Gift Set, som best\xc3\xa5r av over 20 filmer produsert i perioden 1937 til 1969.\n_START_SECTION_\nI Norge\n_START_PARAGRAPH_\nDen norske versjonen som gikk p\xc3\xa5 kino i 1947 var klipt. (Klippet 5+6+11 = 22 meter. Cencuren klippet 30 = 30 metertilsammen 52 meter. Scener i 4 akt av hengningen forkortet).'